kardosdrur/scandi-wiki huggingface dataset:
Horton-sagaen

Horton-sagaen (engelsk titel: Days of our Lives) er en amerikansk sæbeopera, der første gang blev sendt i USA på NBC 8. november 1965. Serien er blevet vist i Danmark på TV3 siden 1997. Programmet begynder hvert afsnit med sætningen "Like sands through the hourglass, so are the days of our lives." (Som sandkorn gennem timeglasset, således går dagene i vores liv.)

Sæbeoperaen handler om familier i byen Salem. Horton-familien er fra middelklassen, og mange medlemmer af familien er læger. Brady-familien er fra arbejderklassen og ejer en restaurant og et fiskemarked. DiMera-familien er kendt for at inddrage sig selv i kriminalitet og terror. Mange af de skuespillere der er med, bliver skiftet ud hen af vejen, og det er forskelligt, hvilke historier man følger.

Eksterne henvisninger 
 Horton-sagaen  på TV3s webside
 Horton-sagaen på NBCs webside (engelsk)
 

Sæbeoperaer fra USA
Tv-programmer fra NBC
Amerikanske tv-serier fra 1960'erne
Amerikanske tv-serier fra 1970'erne
Amerikanske tv-serier fra 1980'erne
Amerikanske tv-serier fra 1990'erne
Amerikanske tv-serier fra 2000'erne
Amerikanske tv-serier fra 2010'erne
Amerikanske tv-serier fra 2020'erne
Mogens Jacobsen

Mogens Jacobsen kan henvise til flere personer:

 Mogens Jacobsen (arkitekt) (1911-1970) – dansk arkitekt
 Mogens Jacobsen (kunstner) (født 1959) – dansk mediekunstner
 Mogens Juel Jacobsen (1890-1971) – dansk direktør og oldermand
United 93 (film)

United 93 er en prisbelønnet amerikansk dokumentardrama fra 2006. Filmen er skrevet og instrueret af Paul Greengrass.

Filmen omhandler hændelserne der fandt sted om bord på United Airlines' flynummer 93, som blev kapret i forbindelse med terrorangrebet den 11. september 2001.

Filmen har både vært nomineret til en Oscar og har bl.a. vundet BAFTA-prisen. Filmen prøver på en mest mulig virkelighedstro måde at fremstille det, som er blevet kendt som et historisk øjeblik om bord på det kaprede fly. Ifølge dem som lavede filmen, så er den skrevet i samarbejde med familierne til de afdøde passagerer.

United 93 havde præmiere den 26. april 2006 på Tribeca-filmfestivalen i New York, en festival som blev etableret for at fejre New Yorks anmodning om et center for filmskabere, og for at bidrage til det langvarige projekt med at genopbygge Lower Manhattan. Mange familiemedlemmer til de døde mødte op til premieren for at vise deres støtte.

Medvirkende

United Airlines' Flynummer 93 

 Christian Clemenson som Thomas E. Burnett, Jr. (kælenavn: Tom)
 David Alan Basche som Todd Beamer
 Peter Hermann som Jeremy Glick
 Cheyenne Jackson som Mark Bingham
 Daniel Sauli som Richard Guadagno

 Corey Johnson Louis J. Nacke, II
 Michael J.. Reynolds som Patrick Joseph Driscoll
 Richard Bekins som Wiliam Joseph Cashman
 Erich Redan som Christian Adams
 Susan Blommaert som Jane Folger
 Kaptajn Jason M. Dahl
 First Officer LeRoy Homer
 Trish Gates som Sandra Bradshaw (kælenavn: Sandy), stewardesse
 Polly Adams som Deborah Welsh (kælenavn: Debbie), stewardesse
 Starla Benford som Wanda Anita Green
 Nancy McDoniel som Lorraine G. Bay

United 93 flykaprerne 

 Khalid Abdalla som Ziad Jarrah, flykapringspilot
 Lewis Alsamari som Saeed al-Ghamdi, flykapringspilot
 Omar Berdouni som Ahmed al-Haznawi, flykaprer, gorilla
 Jamie Harding som Ahmed al-Nami, flykaprer, gorilla

Federal Aviation Administration's (FAA) Kommandocenter Herndon 

 Ben Sliney som sig selv, National Operations Manager
 Carol Bento
 Robert Serviss
 Matt Siebert Peter Wong

Northeast Air Defense Sector (NEADS) 

 Battle Commander Oberst Robert Marr
 Mission Crew Commander/MCCMajor Kevin Nasypany
 Shawna Fox som Senior ID Tech (rollenavn: Staff Sgt. Shawna Fox)
 James Fox som Major James Fox (kælenavn: Foxy)
 Jeremy Powell som 1st Lt. Jeremy Powell 
 Karen Kirkpatrick som Major Dawne Deskins

Referencer

Eksterne henvisninger 

Dramafilm fra USA
Amerikanske film fra 2006
United Airlines' flynummer 93
Film baseret på Terrorangrebet 11. september 2001
Atom Heart Mother

Atom Heart Mother er det fjerde studiealbum af det engelske progressive rock-band Pink Floyd, udgivet i 1970 af Harvest og EMI i Storbritannien, og Harvest og Capitol i USA. Det blev indspillet i Abbey Road Studios, London, England, og kulminerede som nummer 1 i Storbritannien, og som nummer 55 på USA's hitlister, og modtog guld i USA i marts 1994. En re-mastered CD blev udgivet i 1994 i Storbritannien, og i 1995 i USA.
Atom Heart Mother er det tidlige Pink Floyd's hovedværk. Det er her David Gilmore finder sin endelige form, der tilfører hans blues/funky spillestil det lyriske præg som efterfølgende kendetegner ham.

Spor

Referencer 

Pink Floyd-album
Album fra 1970
The Flight That Fought Back

The Flight That Fought Back er en amerikansk tv-film, produceret af det London-baserede selskab Brook Lapping Productions for Discovery Channel, filmen omhandler begivenhederne om bord på United Airlines' flynummer 93, som blev kapret under terrorangrebet den 11. september 2001.

Filmen fortælles af Kiefer Sutherland, og rekonstruerer de begivenheder, der førte til flyets nedstyrtning i Shanksville, Pennsylvania, ca 150 meter nordvest for hovedstaden Washington D.C.

FBI var medhjælpende til produktionen, da de udleverede optagelser fra flyets sorte bokse efter anmodning. FBI nægtede dog at udlevere den fuldstændige optagelse med henvisning til det nationale sikkerhedshensyn.

Ekstern henvisning
 

Tv-film fra USA
United Airlines' flynummer 93
Dokumentarfilm om Terrorangrebet 11. september 2001
Lukas Forchhammer

Lukas Graham Forchhammer alias Lukas Graham (født 18. september 1988 på Christiania) er en dansk skuespiller og sanger. Han blev kendt i rollen som Grunk i Krummerne. Lukas sang som barn i Københavns Drengekor.  Siden 2010 har han været forsanger i bandet Lukas Graham.

Karriere 
Forchhammer spillede Grunk, Mads Krumborgs lillebror, i de populære familiefilm om Krummerne, en rolle han havde i alle de tre første film om Krummerne samt den efterfølgende julekalender.

Udover skuespil har han lagt stemmer til en del tegnefilm blandt andet som Anders i Toy Story 2 og Toy Story 3 og som Jakob i Grislings store eventyr.

I hans tidlige år som musiker var han del af rapgruppen MFS. I dag laver han musik under navnet Lukas Graham og har blandt andet gjort sig bemærket ved at være ugens uundgåelige på P3 med hittet "Ordinary Things". I efteråret 2011 startede han en danmarksturné med sit band. I 2012 blev Graham nomineret til en Zulu Award for årets nye navn.

Privatliv 
Lukas Forchhammer er søn af forældrene Eva Forchhammer og Eugene Graham og er vokset op på fristaden Christiania. Han var tidligere med i rapgruppen MFS eliten. 

I september 2016 fik Forchhammer og hans kæreste Marie-Louise “Rillo” Schwartz en pige ved navn Viola. I april 2020, kom parrets anden datter, Billie til verden.

Diskografi 
Med Lukas Graham
 Lukas Graham (2012)
 Lukas Graham (Blue Album) (2015)
 3 (The Purple Album) (2018)

Filmografi

Film 
 Krummerne (1991)
 Krummerne 2 - Stakkels Krumme (1992)
 Krummerne 3 - Fars gode idé (1994)
 Krummerne - De bedste fraklip (1995)
 7 Years of Lukas Graham (2020)

Tv 
 Krummernes Jul (1996)

Stemmeskuespiller 
 Græsrødderne (1998) Myredreng
 Toy Story 2 (1999) Anders
 Tigerdyrets familiefest  (2000) Jakob
 Peter Pan - Tilbage til Ønskeøen (2001) Fuppe
 Monsters, Inc. (2001)
 Grislings store eventyr (2003) Jakob
 Løvernes Konge 3: Hakuna Matata (2003) Simba (barn)
 Toy Story 3 (2010) Anders

Referencer

Eksterne henvisninger 

 
 
 

Børneskuespillere fra Danmark
Sangere fra Danmark
Lukas
Tegnefilmsdubbere fra Danmark
Lukas Graham
Studenter fra Sankt Annæ Gymnasium
Karsten Froberg

Karsten Froberg (født 13. marts 1943) er en tidligere dansk atlet. Han var medlem af Odense GF og Freja Odense og Attila Nykøbing F.

Froberg er uddannet folkeskolelærer fra Vordingborg Seminarium 1966 og Exam.scient i idræt fra Odense Universitet 1972. Han har siden 1984 været lektor på Odense Universitets (efter 1998 Syddansk Universitets) Institut for Idræt og Biomekanik.

Danske mesterskaber 
  1970 Spydkast 66,20

Personlige rekorder 
 Længdespring: 6,71 5. august 1970
 Kuglestød: 10,98 15. juni 1978
 Diskoskast: 40,03 7. juli 1971
 Spydkast: 71,59 16. juni 1974
 Femkamp: 3107 point 1967 Serieresultater: 6,37 – 56,24 – 24,3 – 27,71 – 4,38,0.
 Tikamp: 6193 point 3-4. oktober 1970

Eksterne henvisninger 
 DAF i tal – Karsten Froberg
 Karsten Froberg

Spydkastere fra Danmark
Atleter fra Odense Atletik/OGF
Atleter fra Odense Freja
Ansatte ved Syddansk Universitet
Lærere fra Danmark
Ansatte ved Odense Universitet
Alumni fra Odense Universitet
Vilhelm Puck (1882-1954)

Carl Vilhelm Puck (27. juni 1882 i Horsens – 18. december 1954 i Aarhus) var en dansk arkitekt, beslægtet med Aarhus-arkitekten af samme navn.

Værker 
 Hedemannsgade 20, Aarhus (1913)
 Karreen Gerlachsgade/Trepkasgade/Max Müllers Gade/Læssøesgade, Frederiksbjerg, Aarhus (1917-19)
 Direktør Fritz Georg Clausens villa i Risskov, nu Risskov Kirke (1922, ombygget til kirke 1934-35 ved Aksel Skov)
 Storkarreen Teglgaarden for Arbejdernes Andels Boligforening (1921-1927, sammen med Thorkel Møller)

Kilder 
 Omtale i Aarhus Kommuneatlas

Noter 

Arkitekter fra Danmark
Danskere i 1900-tallet
Personer fra Aarhus
Nationalromantiske arkitekter
Personer fra Horsens
Vilhelm Puck

Vilhelm Puck er det anvendte navn på to forskellige danske arkitekter:

 Vilhelm Puck (1844-1926)
 Vilhelm Puck (1882-1954)
Flight 93 (film)

Flight 93 er en amerikansk film fra 2006, som omhandler begivenhederne om bord på United Airlines' flynummer 93, som der blev kapret under terrorangrebet den 11. september 2001.

Filmen er instrueret af Peter Markle, og havde premiere den 30. januar 2006. Den blev genudsendt flere gange i løbet af 2006.

Filmen fokuserer mest af alt på passagerne, Todd Beamer, Mark Bingham, Tom Burnett, Jeremy Glick, Lauren Grandcolas, Donald Greene, Nicole Miller, og Honor Elizabeth Wainio.

Ekstern henvisning 
 

Amerikanske film fra 2006
Tv-film fra USA
United Airlines' flynummer 93
Film baseret på Terrorangrebet 11. september 2001
Gurli Vibe Jensen

Gurli Vibe Jensen (født 29. december 1924 i København, død 8. juli 2016) var en dansk præst, missionær og forfatter.

Gurli Vibe Jensen læste til lærer på Ribe Statsseminarium. Efter bestået eksamen i 1948 underviste hun nogle få år i København.

Hun blev derefter missionær for Dansk Forenet Sudanmission og forberedte sig først ved studier i Birmingham og læste derefter teologi ved University of Edinburgh. Det egentlige missionærarbejde påbegyndte hun i 1950 i Nigeria, hvor hun underviste på en pigekostskole. 

Hun var i Nigeria til 1960, hvor de lutherske kirker i USA inviterede hende på et studieophold ved University of Minnesota. Her blev hun Master of Arts i 1962 efter at have læst teologi, psykologi og litteratur.

I 1962 vendte hun tilbage til Danmark og arbejdede for Sudanmissionen sideløbende med flere teologiske studier. Hun aflagde i 1964 prøve ved Københavns Universitet og blev som ikke-teolog erklæret kvalificeret til præsteembede i Folkekirken.

I 1965 blev hun kapellan ved Helligåndskirken, og efter ni år blev hun sognepræst ved denne kirke (i 1974). Som sådan virkede hun, til hun blev pensioneret i 1995.

Tillidsposter og hverv 
Gurli Vibe Jensen var i perioden 1981-1989 medlem af bestyrelsen for Det Danske Bibelselskab, som 
hun havde arbejdet for sideløbende med præstegerningen. 

I perioden 1976-87 var hun bestyrelsesmedlem i den europæiske bestyrelse for The United Bible Societies som vicepræsident for Europa. 

I årene 1980-84 var hun formand for bibelselskabernes verdensbestyrelse. 

Fra 1964 var hun medlem af bestyrelsen for Shaare Zedek-hospitalet i Jerusalem

Gurli Vibe Jensen var desuden medlem af Kirkeministeriets strukturkommission i 1964-66 og medlem af Menneskerettighedskommissionen.

Forfatterskab 
Under sit ophold i Nigeria skrev Gurli Vibe Jensen flere bøger, som belyste forholdene og hendes oplevelse af mødet med den afrikanske virkelighed bl.a. bogen Gnister fra bålet - Afrikanske skitser.

Hun udgav desuden flere bøger om kristne emner og et par børnebøger. Desuden udgav hun i 1979 erindringsbogen Kan man synge i sne?.

Bibliografi 
Afrika spørger, Sudanmissionens Forlag
Sort Guld, Credo, 1955
Det gælder mennesket, Sudanmissionens Forlag, 1959
Bokti – det er mig, Sudanmissionens Forlag, 1959
Bokti fortæller videre, Forlaget Savanne, 1963
Afrika – replikker og skitser, Kristeligt Dagblads Forlag, 1965 (medforfatter: Bodil Koch)
Gnister fra bålet – afrikanske skitser, Kristeligt Dagblads Forlag, 1966
Uldhoveder døgnet rundt, Sudanmissiones Forlag, 1970
Kan man synge i sne, Berlingske Forlag, 1980
Det gror i skyggen, Borgen, 1985
Hvilken farve har Guds øje, Borgen, 1989
Påsketanker, Det Danske Bibelselskab, 2005 (medforfatter: Rune Hansen)
Pinseord, Det Danske Bibelselskab, 2007 (medforfatter: Rune Hansen)

Eksterne henvisninger og kilder 

Præster fra Danmark
Rejsebogsforfattere fra Danmark i 1900-tallet
Kristne missionærer
Danskere i 1900-tallet
Missionærer fra Danmark
Personer fra København
Dansksprogede forfattere fra Danmark
Marco Huck

Marco Huck (født 11. november 1984 som Muamer Hukić i Sjenica i Sandzak (Serbien))er en tysk professionel bokser af bosnisk oprindelse. Han er WBO Cruiserweight Verdensmester og nuværende nr. 1 i verdenplaceringen i denne vægtklasse.

Karriere

Kickboxing 
Huck var før hans boksekarriere kickboxer, og trænede med Ulf Schmidt på Sports Palace Bielefeld. I en alder af 16 var han europæisk mester i kickboxing og derefter som 18-årig blev han den yngste verdensmester i kickboxing.

Boksning 
Herefter skiftede han til boksning og begyndte at træne på BC fremad Bielefeld. Han vandt alle sine 15 amatør kampe. I 2004 viste han sig i sparring for projektlederen Sauerland og blev professionel med Ulli Wegner som træner. Her viste han en aggressiv stil, god udholdenhed, styrke, en anstændig hage og en stærk vilje til at vinde, men et volatilt temperament og en særdeles beskidt kampstil gør ham til en kontroversiel karakter. Han kalder Mike Tyson for sin sportslige rollemodel. I opbygningen vandt han over amatørstjernerne Michael Simms og Claudio Rasco og havde sin første store kamp mod (bedømt i Ring Magazine) Pietro Aurino. Han er bedømt som # 7 af Ring Magazine, men blev KO'd i 12. runde af Steve Cunningham i Cunninghams første titel forsvar. Efter tabet mod Cunningham har han siden vundet seks lige kampe ved Knockout. Den 13. marts forsvarede han sin WBO mesterskabstitel ved at besejre sin modstander Adam Richards på TKO i 3. runde.

Eksterne henvisninger 

 Personlige Hjemmside

Boksere fra Tyskland
University College Dublin

University College Dublin (UCD) er Irlands største universitet med mere end 20.000 studerende. Det ligger i Irlands hovedstaden Dublin. Universitetet er en del af National University of Ireland. 

Det blev grundlagt 2. december 1908 som University College, Dublin. Det er en fortsættelse af Catholic University of Ireland, som blev grundlagt 18. maj 1854, og som blev ledet af kardinal John Henry Newman. Det hed senere University College Dublin og var underlagt Royal University of Ireland fra 1880.

Det blev i 1960'erne foreslået at slå University College Dublin sammen med University of Dublin, hvis eneste college er Trinity College. Det skete ikke. Et forslag fra 1970'erne, om at University College Dublin skulle være et selvstændigt universitet, er ikke gennemført.

Sted 

University College Dublin lå på Earlsfort Terrace, hvor Royal University of Ireland havde ligget. I 1950'erne flyttede det til bydelen Belfield i den sydlige del af Dublin. Campus er omkring 1,4 km² stor. Flytningen var resultatet af et arbejde fra 1930'erne med at skabe et moderne universitet. Inden 2003 var det meste af universitetet flyttet. 

En af bygningerne, Royal College of Science, i Merrion Street tilhører nu den irske regering og rummer blandt andet Taoiseachs kontor.

University College Dublin havde også en ejendom i Glasnevin, Albert Agriculture College, som nu huser Dublin City University.

Eksterne henvisninger 

 UCDs hovedside

Dublin, University College
Dublin
Etableret i 1908
I Missed Flight 93

I Missed Flight 93 er en amerikansk dokumentarfilm, der fortæller om tre personer der ikke nåede at komme om bord på United Airlines' flynummer 93, som der blev kapret under terrorangrebet den 11. september 2001.

Oprindeligt blev filmen sendt på History Channel omkring begyndelsen af 2006. Dokumentaren fokuserer på tre personer, der ikke nåede at komme om bord på Flight 93. Den første interviewede var forretningsmnanden Frank Robertazzi, den anden var maleren Daniel Belardinelli, og den tredje var Heather Ogle.

Amerikanske film fra 2006
United Airlines' flynummer 93
Dokumentarfilm om Terrorangrebet 11. september 2001
Den Ankerske Marmorforretning

Den Ankerske Marmorforretning A/S var en virksomhed i Københavns Frihavn, der importerede marmor fra Norge. Marmorvej i Frihavnen har taget navn efter virksomheden.

Virksomheden var begyndt 1. april og stiftet 15. oktober 1895 som filial af Den Ankerske Marmorforretning i Frederikshald. I 1917 blev den omdannet til et uafhængigt dansk aktieselskab. Firmaets bygninger, hvoraf nogle stadig eksisterer, er tegnet af Martin Borch.

Ved kgl. resolution af 3. september 1895 blev det bestemt, at der i henhold til Lov om norsk statsborgerret mm. af 21. april 1888 §9 meddeles Den Ankerske Marmorforretning ved Frederikshald tilladelse til med fuld retsvirkning at erhverve ejendomsret til de på særlig fortegnelse opførte ejendomme samt brugsret til udbrydning af marmor og lignende stenarter på de på en anden fortegnelse opførte ejendomme. Tilladelsen er betinget af, at selskabets bestyrelse til enhver tid har sit hjemsted og sæde i Norge, og at mindst dens halve medlemsantal er norske statsborgere og resten danske.

I 1899 bestod bestyrelsen af 3 medlemmer: Isak Glückstadt, H.N. Fussing og Kristian Rørdam. Aktiekapitalen var i samme år på kr 1.500.000. Kristian Rørdam var adm. direktør 1896-1900.

Forretningsførere i 1950: Hugo Adler (f. 1875) og Axel Repsdorph (f. 1871).

Kilder 
 Danmarks ældste forretninger 1100-1911, Kraks Forlag 1950 
 Theodor Green, Danske Fonds og Aktier 1899, København: Ludvig Jørgensens Bogtrykkeri 1899. Tilgængelig hos Google Books 

Danske virksomheder etableret i 1895
Tidligere virksomheder i København
Grossistvirksomheder i Danmark
The Sphere

The Sphere er en metalskulptur, designet af den tyske skulptør Fritz Koenig. Før terrorangrebet den 11. september 2001 stod skulpturen på Austin Tobin Plaza i World Trade Center-komplekset som et symbol for verdensfred. Den blev beskadiget ved terrorangrebet, men blev bevaret og står nu i Battery Park som et mindesmærke for de døde under angrebet. 

Man planlægger at flytte skulpturen til sin oprindelige placering, når frihedstårnet står klart.

Skulpturen er i 2017 - efter en afstemning - flyttet til Liberty Park ved det nye One World Trade Center.

Ekstern henvisning

Skulpturer
World Trade Center
Brian G. Hutton

Brian Geoffrey Hutton (1. januar 1935 i New York City, New York, USA - 19. august 2014 i Los Angeles) var en amerikansk filminstruktør. 

Han begyndte som skuespiller, og medvirkede i en række forskellige fjernsynsserier i 1950- og 1960'erne. Hutton instruerede sin første film i 1965. Han opnåede stor publikumssucces med den populistiske krigsfilm Where Eagles Dare (Ørneborgen, 1968), som var baseret på en bog af Alistair MacLean og havde Richard Burton og Clint Eastwood i hovedrollerne. En kassesucces blev også den ellevilde krigskomedie Kelly's Heroes (Kellys helte, 1970), som var henlagt til 2. verdenskrig men havde mere med 1960'ernes antiautoritære strømninger at gøre end 1940'erne. På rollelisten var bl.a. Clint Eastwood, Telly Savalas og Donald Sutherland. Mørkere er thrilleren Night Watch (1973) med Elizabeth Taylor og Laurence Harvey og kriminalfilmen The First Deadly Sin (Øksemorder jages, 1980) med Frank Sinatra som efterforsker. Hutton trak sig tilbage fra alt filmarbejde i 1985 for at etablere et rørlæggerfirma i Los Angeles.

Eksterne henvisninger 
 

Filminstruktører fra USA
Skuespillere fra USA
Personer fra New York
Thurø By

Thurø By er eneste by på Thurø i det Sydfynske Øhav med . Thurø By er beliggende i Thurø Sogn fem kilometer sydøst for Svendborg og fungerer som en satellitby til denne. Byen tilhører Svendborg Kommune og er beliggende i Region Syddanmark.

Thurø By har en skole der er over 100 år gammel ved navn Thurø Skole.
Andre historiske varetegn der er værd at bemærke er Thurø Kirke. Der blev grundlagt i 1639 af Fru Ellen Marsvin. FEMS står skrevet ved indgangen som symboliserer kirkens grundlægger.

Thurø By besidder en aktiv sportsforening. Både Thurø IF, som holder til i Thurø Hallen, som typisk beskæftiger sig med håndbold, gymnastik, volleyball og badminton.
Fodboldklubben Thurø BK af 1920 er også et stort samlingspunkt, hvor unge som gamle samles for at dyrke sport og social hygge. Boldklubbens 1. hold er pt. rangeret i den fynske Serie 1.

Kilder 

Byer i Svendborg Kommune
By
Satellitbyer i Danmark
Byer og bydele med genforeningssten
Fanger

En fanger er en person der lever af fangst på Grønland. Fangst er både jagt og fiskeri. Fangsten er afhængig af årstid og byttedyr.

Fangst
Personer fra Grønland
Grønlands økonomi
Stenstrup (Svendborg Kommune)

Stenstrup er en stationsby på Fyn med . Stenstrup er beliggende i Stenstrup Sogn nær Svendborgmotorvejen 12 kilometer nord for Svendborg, 15 kilometer syd for Ringe og 37 kilometer syd for Odense. Byen tilhører Svendborg Kommune og er beliggende i Region Syddanmark.

Stenstrup Kirke og Stenstrup Skole ligger i byen. Stenstrup Skole er sammen med Kirkeby Skole en del af Issøskolen. Stenstrup Skole rummer mellem- og udskolingen mens indskolingen fysisk er placeret på Kirkeby Skole.

Byen har god opbakning til idrætsforeningen. Siden 1966 har idrætsforeningen afholdt den årlige byfest, Top Hat Fest. Idrætsforeningen driver desuden genbrugsbutik og motionscenter i den tidligere hjemmeværnsgård. Midt i byen ligger Stenstruphallen. Nærdemokratigruppen 5771 er en lokal borgerforening som bl.a. fungerer som høringspart for Svendborg Kommune i forbindelse med beslutninger der vedrører området.

Byen har (januar 2017) Dagli'Brugs, bager, slagter, blomsterbutik, pizzeria og bodega/grillbar samt selvbetjeningsbibliotek. Der findes desuden lægehus, tandlægehus, fysioterapi, børnehave og dyrlæge i byen. I de senere år er flere scener i danske film blevet optaget i byen, bl.a. i filmen Broderskab og DAN-DREAM.

Stenstrup Fjernvarme A.m.b.a. leverer fjernvarme til det meste af byen. I en opgørelse lavet af Bolius fra 2014 omhandlende den billigste fjernvarme , lå Stenstrup Fjernvarme som nr. 99 ud af 428 med en pris pr. MWh på kr. 495,-. Landsgennemsnittet var på daværende tidspunkt kr. 523,-. Prisen for fjernvarmen i Stenstrup var i 2016 faldet til kr. 445,- pr. MWh.

Svendborgbanen gennemskærer byens østlige del. Der findes to trinbrætter i byen, Stenstrup og Stenstrup Syd. Nabolandsbyen Kirkeby ligger blot 600 meter væk og hører under Stenstrups postnummer, 5771. Der har gennem årene været stærk rivalisering blandt de to landsbyer - ikke mindst blandt byernes idrætsforeninger.

Området syd for Stenstrup har været kendt som en af Danmarks betydeligste teglværksegne.

Kilder 

Byer i Svendborg Kommune